Vita:Lean

message: Nincs ennek magyar neve? És nem lehetne az első mondatot informatívabbá - főleg magyarabbá - tenni, mert ez így igen általános? – eLVe kedvesS(z)avak 2010. június 5., 14:29 (CEST)
replies: text: Ennek ez a neve (ezen a területen dolgozom/fogok dolgozni magam is, ezért tudom ilyen jól). Persze le lehet fordítani magyarra, hiszen a lean magyarul karcsút jelent, de sem a szakirodalom nem használja, sem a cégek, amikor lean menedzsert, lean projektvezetőt, stb., keresnek, vagy "bevezetik a leant". A lean az lean. Az első mondattal sem értem, mi a baj, a leannek éppen ez a célja, amit a mondat leír, de átnézem a cikket, ha nem is azonnal. – Hujber Tünde vita 2010. június 5., 19:56 (CEST)

message: Javaslom az "alapjai" fejezet előbbre sorolását, hogy az olvasó hamarabb megtalálja a lényeget, mivel az "eredete" kicsit hosszú, és annak elolvasása után még mindig nem tudjuk, mi az az aludttej. Bináris ide Kelt: Wikipédia,  2010. július 17., 11:18 (CEST)
thread_title:  Átrendezés 

message: Nem tudtam, hova írjam, ezért úgy gondoltam, ide lesz megfelelő.
Szóval már többször megütötte a szememet az, hogy ezek a Leanes cikkek a közgazdaságtan kategóriában vannak (és nem kerültek ki idővel belőle). Én ezt ellenzem. Az ehhez hasonló cikkeknek a vállalatirányítás kategóriában jogos helyük van, de a közgazdaságtan, közgazdaságtudomány témakörbe részemről még jóindulattal sem tudnám beilleszteni.
Ugyanakkor gondolom, volt valami eredeti érvrendszer, ami miatt belekerült. Erre lennék kíváncsi. --Neruo vita 2012. november 22., 23:45 (CET)
replies: text: Valaki? --Neruo vita 2012. november 25., 20:05 (CET)
Nekem semmi bajom nincs a közgazdaságtudománnyal, mint kategóriával. A vállalatirányítással már inkább. :) Maradjunk annyiban, hogy inkább a lean kategóriáról kellene eldönteni, hova való. A lean - szerintem - nem irányítási rendszer, hanem személet és módszertan. Olyan nincs, hogy lean irányítás. Lean szemléletmód van és annak rendelem alá az irányítási rendszert, amit alkalmazok. Mi a véleményed? Te hova sorolnád be a leant? - Tündi vita 2012. november 25., 20:26 (CET)

text: Az ugye ismeretes, hogy a közgazdaságtudomány (komplex) gazdasági rendszerek elemzésével, modellezésével foglalkozik. A közgazdaságtudományt általában véve nem különösebben érdekli, hogy aközött, hogy valami bemegy a vállalatba és kimegy a vállalatból  mi történik a vállalaton belül, nemhogy az milyen szemlélet szerint történik (ezt leegyszerűsítve a termelési/költségfüggvény összefoglalja és slussz-passz). Ha már vállalat, akkor a közgazdaságtan az iránt érdeklődik, hogy miképpen alakul ki a vállalat a gazdasági rendszer egészéből, és mint gazdasági szereplőnek milyen szerepe van eben a rendszerben, milyen kölcsönhatásban áll a rendszer többi szereplőjével. Tehát a közgazdaságtanhoz semmi köze nincsen a leannek, mint irányításnak, de mint szemléletmódnak sem. A szócikk átfutása és érvelésed alapján is a lean szemléletmód első sorban a vállalatirányításban kap szerepet. Nem is teljesen értem, miért nem értesz egyet a vállalatirányítás kategóriával. --Neruo vita 2012. november 25., 20:49 (CET) Kérdésedre válaszul: vállalatirányítás kategória, ill. hiányzik az üzleti/gazdálkodástudomány kategória. Semmiképpen sem közgazdaságtudomány. --Neruo vita 2012. november 25., 20:54 (CET)
replies: text: :OK, legyen igazad. :) viszont ha csinálnánk is egy gazdálkodástudomány kategóriát, az nem lenne-e valahol egyenlő a közgazdaságtudománnyal, vagy egy része annak? Hiszen a közgazdaságtudomány a gazdasággal foglalkozik, annak pedig részei a különféle módszerek, személeletmódok és az irányítási rendszerek is. Mit szólnál egy üzleti menedzsment kategóriához? - Tündi vita 2012. november 25., 22:12 (CET)
thread_title:  Kategória